Homeopatija Lietuvoje

Homeopatija – alternatyvios medicinos šaka, kuri remiasi principu – panašus gydo panašų. Ji dar vadinama biologine medicina. Homeopatijos idėjos į Lietuvą atkeliavo iš Vokietijos, kur XVIII a. ji buvo sukurta dr. Samuelio Hahnemano.

Lietuvą homeopatija pasiekė XIX amžiaus 4 dešimtmetyje. Pirmuosius žingsnius ji žengė Vilniuje, vėliau lietuviška homeopatija savo tradicijas formavo Kaune. Lietuvos homeopatijos pradininku laikomas farmacininkas Juozas Matulaitis (1869–1964) bei jo mokinė Anelė Ivašauskienė https://parapharm.lt/apie-mus/ .  Šiandien homeopatijos kursas yra dėstomas LSMU būsimiems medikams bei farmacininkamshttps://lsmuni.lt/lt/struktura/medicinos-akademija/medicinos-fakultetas/fiziologijos-ir-farmakologijos-institutas/studijos.html, Lietuvoje veikia kelios homeopatinės vaistinės, dauguma jų įsikūrę Kaune https://www.medicina.lt/paieska/homeopatin%C4%97s+vaistin%C4%97s.

 Istorija 

 Homeopatijos tradicija į Lietuvą iš Vokietijos atėjo XIX amžiaus pradžioje. Homeopatinį gydymą tuo metu savo darbuose ėmė minėti ir veikimo principus aptarinėti Vilniaus universiteto medikai.

 1864 m. Vilniuje atidaryta pirmoji homeopatinė vaistinė. Remiantis tuometiniais įstatymais, homeopatiniu gydymu galėdavo užsiimti tik turintys gydytojo diplomą, o tokias vaistines atidaryti buvo leidžiama tik vaistininkams ir provizoriams. Priemonės, naudojamos homeopatijoje, privalėjo būti įtrauktos į homeopatijos farmakopėją ir parduodamos tik homeopatijos vaistinėse ir tik su gydytojo receptuSveikatos patarimai. Homeopatijos atsiradimas ir vystymasis pasaulyje. Homeopatija Lietuvoje – 2001m. liepa – 3-4p..
 1894 m.  įkurta Vilniaus homeopatijos pasekėjų draugija, kuri steigė homeopatines ambulatorinio tipo gydyklas, stacionarus, teikė medicininę pagalbą ir gydymą neturtingiems. Lietuvos miestuose homeopatija gana greitai populiarėjo. Vis daugiau vaistinių kūrėsi homeopatijos skyriaihttps://mokslai.lietuviuzodynas.lt/medicina/homeopatijos-atsiradimas-ir-vystymasis . Homeopatinis gydymas populiarėja, amžiaus pabaigoje homeopatinės vaistinės veikė Kaune, Vilniuje, Kelmėje, Šiauliuosehttps://www.vle.lt/straipsnis/homeopatija/.
 1907 m išleista pirmoji lietuviška knyga apie homeopatinį gydymą – G.Pulmano „Homeopatiškasis ligonių draugas“https://www.vle.lt/straipsnis/homeopatija/.
 XX amžiuje lietuviškos homeopatijos tradicijos persikelia į Kauną. Čia savo veiklą vykdė aktyvus homeopatijos šalininkas ir propaguotojas provizorius Juozas Matulaitis.
 Sovietmečiu (1940–1991 m.) homeopatija ir homeopatų veikla nebuvo reglamentuota įstatymais – nebuvo nei uždrausta,  nei propaguojama. Kaune veikė vienintelis Lietuvoje Homeopatijos vaistinės skyrius 58-ojoje vaistinėje, vėliau pavadintoje Lietuvos Kauno „Vaistažolių vaistinėje“. 1984 metais skyrius buvo uždarytas dėl gydytojų homeopatų stokoshttps://mokslai.lietuviuzodynas.lt/medicina/homeopatijos-atsiradimas-ir-vystymasis.
 Atkūrus nepriklausomybę, homeopatija vėl tapo oficialia veikla.  Išleistas farmakopėjinis straipsnis, reglamentuojantis homeopatinių vaistų gamybą bei išdavimą. 1992 m. įsteigta Lietuvos homeopatų asociacija, tęsianti prieškarinės draugijos veiklą. Pradedami organizuoti kursai.
 1989 m. Lietuvos medicinos ir farmacijos istorijos muziejaus įkūrėjo doc. Alfonso Kaikario (1922–1997) iniciatyva buvo įkurta homeopatijos vaistinė. 1992 m. ji persikėlė į šalia esančią miesto vaistinę ir pavadinama LSMU "Muziejaus" vaistinehttps://lsmuni.lt/lt/struktura/akademiniai-padaliniai/lsmu-vaistine---studiju-praktikos-baze/.
 1995 m. patvirtintas pirmasis farmakopėjinis straipsnis, reglamentuojantis homeopatinių vaistų gamybą bei išdavimąhttps://parapharm.lt/homeopatija-lietuvoje/. 1999m. patvirtinama gydytojo homeopato specialybėhttps://www.vle.lt/straipsnis/homeopatija/.
 2006 m. homeopatinių medikamentų kursas pradedamas dėstyti Lietuvos sveikatos mokslų universitete (LSMU)https://lsmuni.lt/lt/struktura/medicinos-akademija/medicinos-fakultetas/fiziologijos-ir-farmakologijos-institutas/studijos.html.

 Juozo Matulaičio indėlis 

Lietuvišku homeopatijos tėvu ir jos pradininku Kaune  vadinamas profesorius provizorius Juozas Matulaitis (1869 m. – 1964 m.), vadovavęs Kauno 58-ajai vaistinei.

XX amžiuje Lietuvos homeopatinės vaistinės vadovavosi 1899 metais išleista V. Švabės farmakopėja,  kurioje buvo aprašytos 446 augalinės, 33 gyvulinės kilmės ir 168 cheminės medžiagos. Juozas Matulaitis, remdamasis vokiškąją farmakopėja, studijavo ir kūrė naujas vaistų receptūras.

Kauno 58-oji vaistinė vėliau pavadinta Vaistažolių vaistine, joje išsaugomas homeopatijos skyrius. Čia pradėjusi dirbti  Anelė Ivašauskienė tapo J. Matulaičio mokine, kuriai jis perdavė savo patirtį bei užrašus.  1984 metais skyrius buvo uždarytas dėl gydytojų homeopatų stokos. Vėliau, A. Ivašauskienė įkūrė savo homeopatijos vaistinę „Parapharm“,https://parapharm.lt/apie-mus/  kurioje toliau propagavo homeopatijos principus ir rankų darbo vaistų gamybąhttps://parapharm.lt/homeopatija-lietuvoje/.

Kaune ir šiandien veikia seniausia Lietuvoje homeopatijos vaistinė, o iš viso mieste šiuo metu yra 3 homeopatijos vaistinės (Lietuvos sveikatos mokslų Universiteto vaistinė, „Parapharm“, „Atgaja“)https://univaistine.lsmuni.lt/ https://parapharm.lt/apie-mus/ 

 Homeopatija universitete 

Atkūrus nepriklausomybę Lietuvoje atgijo homeopatijos tradicijos.

1995 m. Lietuvos homeopatų asociacija organizavo pirmuosius homeopatijos kursushttps://www.sveikaszmogus.lt/NETRADICINE_MEDICINA-2462-Biologine_medicina_%E2%80%93_vis_populiaresne. 1996 m. Kauno medicinos universiteto Medicinos ir farmacijos specialistų tobulinimo kursuose pradėtas skaityti homeopatijos kursas vaistininkams, o 1999 m.  – ir gydytojams.

Nuo 2006-ųjų Medicinos akademijos Vidaus ligų katedroje skaitomas kursas, skirtas gydytojų homeopatų specializacijai gauti https://lsmuni.lt/lt/struktura/medicinos-akademija/medicinos-fakultetas/fiziologijos-ir-farmakologijos-institutas/studijos.html https://medas.lsmu.lt/kursas/477990  https://www.sveikaszmogus.lt/NETRADICINE_MEDICINA-2462-Biologine_medicina_%E2%80%93_vis_populiaresne.

 Šaltiniai 

Kategorija:Alternatyvi medicina